《过韩泷祠次邓中丞韵泷在乐昌县》
明代·王缜

一叶迎流百尺泷，兴随秋水拍篷窗。不知造物留何意，故纵惊涛注此江。

险峻未愁风雨恶，忠诚曾见岭云降。山深吏隐无人问，祇有文星镇旧邦。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。